Module
Contents
Index 🔎︎

# Dokumentstruktur

Viser eller skjuler dokumentstrukturen. Med den kan du hoppe raskt til ulike deler av dokumentet. Du kan også bruke dokumentstrukturen til å sette inn elementer fra det gjeldende dokumentet eller fra andre åpne dokumenter, eller til å behandle hoveddokumenter. Hvis du vil redigere et element i dokumentstrukturen, høyreklikker du et element og velger en funksjon fra sprettoppmenyen. Hvis du vil, kan du dock dokumentstrukturvinduet i kanten på arbeidsområdet.

For å bruke denne funksjonen …

Velg Vis → Dokumentstruktur

På verktøylinja Standard, trykk

Vis/skjul dokumentstruktur

Du kan åpne Dokumentstrukturved å velge Vis → Dokumentstruktur. Du kan flytte dokumentstrukturvinduet ved å trykke tittellinjen og dra vinduet dit du vil plassere det. Du kan også feste vinduet ved å trykke tittellinjen og dra vinduet til venstre eller høyre kant av arbeidsområdet. Hvis du vil løsne vinduet igjen, kan du dobbeltklikke et tomt område i dokumentstrukturen.

Trykk plusstegnet (+) ved siden av en kategori i Dokumentstruktur for å vise elementene i kategorien. Du kan se antallet elementer i en kategori ved å la musepekeren hvile over kategorien i dokumentstrukturen. Hvis du vil gå til et element i dokumentet, kan du dobbeltklikke elementet i dokumentstrukturen.

Du kan gå til neste eller forrige element i dokumentet ved å trykke Navigering-knappen, slik at verktøylinja Navigering åpnes. Velg den kategorien du ønsker, og bruk deretter pil opp og ned.

En skjult bolk i et dokument vises med grå farge i Dokumentstrukturen, og viser teksten «Skjult», når du lar musepekeren hvile over den. Det samme gjelder for innholdet i topp- og bunntekster i sidestiler som ikke er brukt i et dokument, skjult innhold i tabeller, tekstrammer, bilder, OLE-objekter og registre.

## Veksle Hovedutforming

Veksler mellom hovedvisning og normal visning hvis et hoveddokument er åpent.

Veksle Hovedutforming

## Navigering

Åpner verktøylinja Navigering, hvor du raskt kan gå til neste eller forrige element i kategorien du har valgt. Velg kategorien og trykk pilene for forrige eller neste element.

Du kan fortsette søket ved å trykke knappen Gjenta søk på den flytende verktøylinja Navigering.

Navigering

## Forrige

Går til forrige element i dokumentet. Du kan angi hva slags element du vil gå til ved å trykke knappen Navigering og deretter en elementkategori (f.eks. «Bilder»).

Forrige objekt

## Neste

Går til neste element i dokumentet. Du kan angi hva slags element du vil gå til ved å trykke knappen Navigering og deretter en elementkategori (f.eks. «Bilder»).

Neste objekt

## Sidetall

Skriv inn sidenummeret du vil gå til og trykk "Enter".

To quickly move the cursor to another page while you are in a document, press Shift+CommandCtrl
+F5, type the number of the page that you want to jump to, and then wait a few moments.

## Liste

Viser eller skjuler Dokumentstrukturliste.

Vis/skjul liste

## Innholdsvisning

Veksler mellom visning av alle kategoriene og visning av bare den valgte kategorien i dokumentstrukturvinduet.

Veksle innholdsvisning

Du kan enkelt endre rekkefølgen på overskrifter og tilhørende avsnitt ved å velge kategorien «Overskrifter» og så trykke Innholdsvisning. Nå kan du bruke dra og slipp til å omorganisere innholdet.

## Sett påminning

Trykk her for å angi en påminning ved pekeren. Du kan angi opptil fem slike påminninger. Du kan gå til en påminning ved å trykke Navigering-knappen, slik at vinduet «Navigering» vises. Her trykker du «Påminning» og deretter «Forrige» eller «Neste».

Sett påminning

## Topptekst

Flytter markøren fra tekstområdet i dokumentet til toppteksten eller motsatt vei.

Topptekst

## Bunntekst

Flytter markøren fra tekstområdet i dokumentet til toppteksten eller motsatt vei.

Bunntekst

## Anker <-> tekst

Veksler mellom fotnotetekst og fotnoteankeret.

Anker <-> tekst

## Dramodus

Angir innstillingene for dra og slipp-funksjonen når dokumentstrukturen brukes til å sette inn elementer i et dokument. Trykk denne knappen og velg et alternativ, for eksempel «Sett inn som hyperlenke».

Dramodus

### Sett inn som hyperlenke

Lager en hyperlenke når du drar og slipper et element inn i dokumentet. Trykk hyperlenka for å gå til elementet som hyperlenka viser til.

### Sett inn som lenke

Setter inn det valgte elementet som en lenke når du slipper det i dokumentet. Tekst blir satt inn som skrivebeskyttede bolker. Innholdet til lenka oppdateres automatisk når kilden blir endret. Trykk Verktøy → Oppdater → Lenker for å oppdatere lenkene i et dokument manuelt. Det er ikke mulig å opprette lenker til bilder, OLE-objekter, referanser eller registre.

### Sett inn som kopi

Setter inn en kopi av det valgte elementet når du slipper det i dokumentet. Det er ikke mulig å lage kopier av bilder, OLE-objekter, referanser eller registre på denne måten.

## Vis overskriftsnivåer

Trykk her for å velge antall disposisjonsnivåer med overskrifter som skal vises i dokumentstrukturvinduet. Du finner også denne kommandoen når du høyreklikker en overskrift i dokumentstrukturen.

### 1-10

Trykk 1 hvis du bare vil se overskriftene på toppnivået i dokumentstrukturvinduet. Trykk 10 hvis du vil se alle overskriftene.

Vis overskriftsnivåer

## Kapittel opp

Flytter den valgte overskriften og teksten under den ett nivå opp i dokumentstrukturen og i dokumentet. Hold nede Ctrl mens du trykker denne knappen hvis du bare vil flytte overskriften (uten den tilhørende teksten). hid="modules/swriter/ui/navigatorpanel/chapterup">

Kapittel opp

## Kapittel ned

Flytter den valgte overskriften og teksten under den ett nivå opp i dokumentstrukturen og i dokumentet. Hold nede Ctrl mens du trykker denne knappen hvis du bare vil flytte overskriften (uten den tilhørende teksten).

Kapittel ned

## Flytt nivå opp

Flytter den valgte overskrifta, og alle overskrifter under denne, ett steg opp i disposisjonsnivået. Hold nede Ctrl når du trykker denne knappen hvis du vil flytte bare den valgte overskifta ett nivå opp.

Flytt nivå opp

## Flytt nivå ned

Flytter den valgte overskrifta, og alle overskrifter under denne, ett steg ned i disposisjonsnivået. Hold nede Ctrl når du trykker denne knappen hvis du vil flytte bare den valgte overskifta ett nivå ned.

Flytt nivå ned

## Åpne dokumenter

Viser alle åpne tekstdokumenter. Velg et dokument i lista for å vise innholdet i dokumentstrukturen. Dokumentet som blir vist i dokumentstrukturen er markert med ordet «aktiv» etter navnet i lista.

Du kan også høyreklikke et element i dokumentstrukturen, velge Vis og så klikke det dokumentet du vil se på.